ترکیه ده ۶۲ نچی حکومت نینگ برنامه سی اوقیلدی. ترکیه جمهوریتی پارلمانی عمومی کینگشی اوشبو موضوع بیلن علاقه لی توناون فوق العاده بیر ییغیلیش اوتکزدی. برنامه اوقیلمسدن آلدین باش وزیر اورین باسری نعمان قورتولموش و ایچکی ایش لر وزیری افکان اعلی آنت ایچدی. کیین چه لیک باش وزیر احمد داوود اوغلی عمومی کینگش ده ۶۲ نچی حکومت نینگ برنامه سی نی اوقیدی. برنامه ده ینگی ترکیه باره سیده بحث ایتیلدی. باش وزیر داوود اوغلی, "آجنداسی باشقه لر تمانیدن بلدریلگن بیر اولکه دن عبارت بولمی میز" دییه قید ایتدی. برنامه ده, دموکراسی و ملی خوف سیزلیک گه تهدید بوله دیگن عنصر لر گه قرشی کوره ش نینگ قرار لی لیق بیلن دوام ایته دیگن لیگی بلدریلدی. ملی بیرلیک پروژه سی نینگ ینگی حکومت نینگ هم اینگ مهم آجنداسی دن عبارت بوله دیگن لیگی نی بلدرگن باش وزیر, "ینگی دور ده هم اجتماعی بیرلیک و تینچ لیک پروسه سی بیلن علاقه لی قرار لیگی میز دوام ایته دی. حکومتی میز ترکیه نینگ قرداش لیق پروژه سی گه جدی معنی ده اهمیت بیره دی" دییه قید ایتدی. حکومت برنامه سی ده قضائی اورگان لرنینگ مستقل لیگی گه هم اورین اجره تیلدی.اوشبو برنامه ده گی باشقه مهم بیر موضوع ایسه ینگی اساسی قانون دن عبارت بولدی. باش وزیر داوود اوغلی, "موجود اساسی قانون دموکراتیک موازنه لر و کنترول میکانیزم لری جهتی دن اویغون ایمس. تحمیل ایتیلگن اوشبو اساسی قانون اورنی گه ینگی بیر اساسی قانون نینگ قبول ایتیلیشی کیره ک ایکن لیگی گه ایشانماقده میز" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
